Κορμοκατοικία

Κορμοκατοικία ή κορμόσπιτο (αγγλ. log house, log building) είναι μια δομή κατοικίας που είναι κατασκευασμένη με οριζόντιους κορμούς ή κορμίδια, που αλληλοσυνδέονται στις γωνίες με εγκοπές.

Γενικά
Τα ξύλινα στοιχεία της κατοικίας μπορεί να είναι στρογγυλά, τετράγωνα ή κομμένα σε άλλα σχήματα, είτε χειρωνακτικά (ως πελεκητά), είτε πριονισμένα με κάποια μηχανική κατεργασία.Holan, Jerri, "Norwegian Wood, A Tradition of Building", Rizzoli Intl Publications1990Opolovnikov, Alexander, "The Wooden Architecture of Russia", Harry Abrams, Inc., 1989

Ιστορική αναδρομή
Η κατασκευή κορμοκατοικιών ήταν η πιο κοινή τεχνική κατασκευής δομών σε μεγάλες περιοχές, ιδίως στις χώρες: Σουηδία, Φινλανδία, Νορβηγία, Βαλτικές χώρες (Λετονία, Εσθονία, Λιθουανία) και Ρωσία, όπου ευθυτενής και μεγάλων μηκών κωνοφόρος ξυλεία, λ.χ. από δασική πεύκη και ερυθρελάτη, είναι άφθονη, φτηνή και άμεσα διαθέσιμη. Χρησιμοποιήθηκε επίσης ευρέως στην ξύλινη αρχιτεκτονική σε κτίρια στην Ανατολική Κεντρική Ευρώπη, τις Άλπεις, τις βαλκανικές χώρες και σε περιοχές της Ασίας (βλ. Σιβηρία), όπου ακραίες κλιματικές, ψυχρές συνθήκες επικρατούν για πολλούς μήνες κάθε έτος. Ξυλεία από πλατύφυλλα είδη κυριαρχούν σε τέτοιες κατοικίες σε θερμότερες και δυτικότερες περιοχές της Ευρώπης.Bruce D. Bomberger (1991), The Preservation and Repair of Historic Log Buildings, Preservation Briefs #26, Heritage Preservation Services Division, National Park Service

Τύποι κορμοκατοικίας
Οι τύποι της ξύλινης κορμοκατοικίας είναι -γενικά- δύοhttps://dasarxeio.com/2018/06/24/57760/:
 Τύπος Α: Με ακατέργαστους κορμούς – δηλ. με κορμούς που διατηρούν τα αρχικά τους μήκη, ποικίλων διαμέτρων. Σε αυτό τον τύπο υπάρχει απλή ολόσωμη μορφή των κορμών, οι οποίοι έχουν υποστεί κατεργασία με τσεκούρι, ξύστρα και σκεπάρνι. Η επιλογή αυτή δημιουργεί κάποια προβλήματα στις κατά μήκος και στις γωνιακές συνδέσεις λόγω περιορισμένης επαφής των κορμών και αυτό αντιμετωπίζεται με κατάλληλη στεγανοποίηση.
 Τύπος Β: Με μηχανικά κατεργασμένους κορμούς (machine-profiled logs) – δηλ. με κορμούς που κατεργάζονται πρώτα και φέρουν δύο επίπεδες πλευρές επαφής και εγκοπή στο μέσο. Οι κορμοί διαμορφώνονται στο πριστήριο και έτσι δημιουργείται μεγάλη επιφάνεια επαφής των κορμών, με καλύτερη μόνωση, ευκολότερη στεγανοποίηση, καλύτερο δέσιμο των κορμών και με δυνατότητα επιλογής του πάχους των κορμών.

Παραδοσιακά ξύλινα σπίτια – κορμοκατοικίες έχουν κατασκευαστεί εδώ και αιώνες σε περιοχές όπως η Καρελία, η Λαπωνία, και τα ανατολικά τμήματα της Φινλανδίας. Επίσης στη Σκανδιναβία, τη Ρωσία και στην Ανατολική Ευρώπη, όπου και κατασκευάστηκαν συνήθως χρησιμοποιώντας μόνο ένα τσεκούρι και ένα σκεπάρνι.

Πιθανώς το παλαιότερο κορμόσπιτο που διατηρείται στις Ηνωμένες Πολιτείες Αμερικής είναι το C. A. Nothnagle Log House (φτιαγμένο γύρω στα 1640) στο Νιου Τζέρσεϋ.Phleps, Hermann, "The Craft of Log Building", Harpers Collins reprint edition, 1989

Παραπομπές

 Εξωτερικοί σύνδεσμοι 


Κατηγορία:Οικίες
Κατηγορία:Οικίες ανά αρχιτεκτονικό ρυθμό
Κατηγορία:Ξύλο